**ZMLUVA O DIELO č. 2/2020**

na prípravu a realizáciu prác uzavretá podľa § 536 a násl. Obchodného zákonníka.

**1. Zmluvné strany**

**1.1 Zhotoviteľ:**  Mgr. Matej Zahumenský

 V zastúpení: Mgr. Matej Zahumenský

 Škodáčkova 5334/2

905 01 Senica

IČO: 41 401 093

DIČ: 1044702329

 (ďalej len „zhotoviteľ“)

**1.2 Objednávateľ:** Obec Stará Myjava

 V zastúpení: Pavol Kováč, štatutár

907 01 Stará Myjava 145

IČO: 00310034

č. účtu:

 (Ďalej len „objednávateľ“)

**2. Predmet zmluvy**

* 1. Zhotoviteľ sa zaväzuje, že na základe vypracovanej cenovej ponuky vykoná práce „Výstavba chodníka v obci Stará Myjava“, ktorá bola vybraná objednávateľom ako najvýhodnejšia v rozsahu a za podmienok dojednaných v tejto zmluve pre objednávateľa vykoná práce – osadenie obrubníkov, vytvorenie zhutneného podkladu pod zámkovú dlažbu, podbetónovanie vjazdov, uloženie zámkovej dlažby, zarezanie asfaltu, a doasfaltovanie škáry medzi asfaltom a chodníkom, vrátane Lávky pre peších. Cenová ponuka je súčasťou zmluvy. Za zameranie akcie je zodpovedný zhotoviteľ.
	2. Zhotoviteľ sa zaväzuje zhotoviť dielo riadne, úplne a včas, na vlastné nebezpečenstvo, v súlade so všeobecne záväznými predpismi, technickými normami platnými na území Slovenskej republiky a v súlade so všeobecne uznávanou technickou praxou.
	3. Objednávateľ sa zaväzuje, že dokončené práce prevezme, zaplatí za jeho zhotovenie dohodnutú cenu.
	4. Predmetom plnenia je Výstavba chodníka v obci Stará Myjava.

 **3. Ďalší záväzok zhotoviteľa**

* 1. Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií.
	2. Zhotoviteľ je povinný pri zhotovovaní diela postupovať tak, aby nedošlo k poškodeniu alebo zničeniu majetku, ktorý sa nachádza na mieste prác. V prípade, že zhotoviteľ spôsobí poškodenie alebo zničenie uvedeného majetku, je povinný bezodkladne zabezpečiť jeho opravu alebo nahradiť škodu takto spôsobenú.
	3. Zhotoviteľ zodpovedá za škody spôsobené tretím osobám.
	4. Zhotoviteľ zodpovedá za čistotu a poriadok na mieste plnenia predmetu zmluvy. Zhotoviteľ bude priebežne, počas zhotovovanie diela vykonávať upratovanie miesta výkonu diela na vlastné náklady.
	5. Objednávateľ je oprávnený kontrolovať realizáciu predmetu zmluvy a postupovať pri tom v zmysle Obchodného zákonníka.
	6. Zhotoviteľ zodpovedá za prevenciu, prípravu a vykonanie opatrení na zaistenie bezpečnosti a ochrany zdravie pri práci a za vytvorenie podmienok bezpečnosti a ochrany zdravia zamestnancov na mieste predmetu zmluvy, v zmysle zákona NR SR č. 124/2006 Z. z. o bezpečnosti a ochrane zdravia pri práci v znení zmien a v zmysle ďalších platných právnych predpisov, a to v plnom rozsahu.
	7. Zhotoviteľ je povinný pred začiatkom plnenia predmetu zmluvy vyhodnotiť na mieste plnenia predmetu zmluvy možné ohrozenia a riziká, stanoviť preventívne opatrenia, opatrenia na poskytnutie prvej pomoci, na zdolávanie požiarov, na vykonanie záchranných prác a na evakuáciu zamestnancov a dotknutých osôb. Tieto informácie je povinný poskytnúť pred začiatkom plnenia predmetu zmluvy objednávateľovi a dotknutým osobám na mieste plnenia predmetu zmluvy. Dotknutými osobami sú všetky osoby, ktoré môžu prísť do styku s činnosťou zhotoviteľa pri plnení predmetu zmluvy, vrátane zamestnancov objednávateľa. Zhotoviteľ zodpovedá za všetky škody na majetku a zdraví spôsobené objednávateľovi a dotknutým osobám v plnom rozsahu.
	8. Zhotoviteľ zabezpečí a vybaví miesto plnenia predmetu zmluvy pre bezpečný výkon práce v plnom rozsahu a na vlastné náklady. Práce sa môžu začať až vtedy, keď je miesto plnenia predmetu zmluvy náležite zabezpečené a vybavené.
	9. Zhotoviteľ podpisom zmluvy vyhlasuje, že bol objednávateľom poučený a oboznámený s miestnymi podmienkami a predpismi platnými na mieste plnenia predmetu zmluvy a vyjadruje s nimi súhlas.
	10. Zhotoviteľ zabezpečí, aby všetci zamestnanci zhotoviteľa, resp. subdodávatelia zhotoviteľa, ktorí sú zainteresovaní na plnení predmetu zmluvy, boli poučení a oboznámení so svojimi povinnosťami v zmysle tohto článku zmluvy.
	11. Zhotoviteľ sa zaväzuje v súlade s § 47 zákona č. 50/1976 Zb. v znení neskorších predpisov pre zabezpečenie realizácie predmetu zmluvy použiť len výrobky vhodné pre daný druh stavby a v súlade so zákonom č. 90/1998 Z. z. o stavebných výrobkoch v znení neskorších predpisov.
	12. Zhotoviteľ je povinný oznámiť objednávateľovi začiatok skutočného nástupu na realizáciu stavby 7 dní vopred.

**4. Čas plnenia**

* 1. Zhotoviteľ sa zaväzuje, že dodá objednávateľovi predmet plnenia podľa ods. 2.1, 3.1, 4.3 tejto zmluvy v termíne:

Začiatok prác: 19.10.2020 Ukončenie prác: 30.11.2020 v prípade

 nepriaznivého počasia 30.4.2021

* 1. Dodržanie tohto termínu je závislé od riadneho a včasného spolupôsobenia objednávateľa dojednaného v tejto zmluve a od poveternostných podmienok. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinnosti dodať predmet zmluvy v dojednanom termíne.
	2. Zhotoviteľ splní predmet diela v mieste plnenia.

**5. Prevzatie diela objednávateľom**

* 1. Objednávateľ prevezme dielo od zhotoviteľa za nasledovných podmienok:
1. dielo bolo dokončené v súlade s touto zmluvou, alebo inými podkladmi,
2. dielo je prevádzkyschopné a plne vyhovuje účelu, pre ktorý bolo navrhnuté a zhotovené, tak ako je špecifikované v tejto zmluve a iných podkladoch,
3. bol odvezený všetok odpad a zvyšky materiálu z miesta montáže, miesto montáže bolo vyčistené a upratané,
4. dielo neobsahuje žiadne chyby, alebo nedorobky, ktoré bránia riadnemu a nerušenému používaniu diela objednávateľom, alebo ovplyvňujú funkčnosť diela.
	1. Zhotoviteľ vyzve objednávateľa pred odovzdaním diela na kontrolu a prevzatie diela, ktorých cieľom je preukázanie spôsobilosti diela k riadnemu a nerušenému užívaniu. Súčasťou kontroly je uvedenie diela do prevádzky a kontrola úplnosti všetkých dokladov.
	2. V prípade, že technická kontrola odhalí chybu, alebo poruchu časti diela, potom je zhotoviteľ povinný, na vlastné náklady, vykonať úpravu, opravu, alebo výmenu tejto časti diela.
	3. Objednávateľ podpíše preberací protokol za predpokladu, že sú splnené všetky podmienky ustanovené touto zmluvou pre prevzatie diela objednávateľom, najmä podmienky uvedené v ods. 1 tohto článku a zhotoviteľ podpísal zoznam chýb a nedorobkov.
	4. Pokiaľ nebudú splnené podmienky ustanovené touto zmluvou pre prevzatie diela, objednávateľ môže odmietnuť prevzatie diela, zároveň oznámi zhotoviteľovi dôvody tohto odmietnutia a určí podmienky, ktoré musia byť ešte splnené, aby objednávateľ dielo prevzal. V prípade nesplnenia týchto podmienok je objednávateľ oprávnený odstúpiť od zmluvy bez náhrady.
	5. V preberacom protokole budú priložené doklady a atesty od zabudovaných materiálov, certifikáty výrobkov, ktoré sa vzťahujú na predmetné práce a dodávky podľa právnych predpisov a noriem. V protokole bude uvedená aj dĺžka záručnej doby, ktorá sa vzťahuje na jednotlivé zariadenia, ako aj dodávatelia týchto zariadení – pre prípad reklamácie zo strany objednávateľa.

**6. Cena a platobné podmienky**

* 1. Cena za zhotovenie predmetu zmluvy o dielo –v rozsahu čl. 2 a 3 je spracovaná v súlade so zák. č. 18/1996 Z .z. o cenách – podľa priloženej cenovej ponuky.

**Cena predmetu diela celkom:**  **45 066,30 s DPH**

slovom: štyridsaťpäťtisícšesťdesiaťšesť, 30/100

* 1. Ak dôjde k zániku zmluvy z dôvodov na strane objednávateľa, vzniká dodávateľovi nárok na úhradu vzniknutých nákladov. Cena bude stanovená dohodou zmluvných strán. Ak sa nedosiahne dohoda o cene, požiada zhotoviteľ súd o rozhodnutie.
	2. Podkladom pre úhradu ceny bude faktúra, vystavená zhotoviteľom po slnení predmetu zmluvy v zmysle bodu 4.1. Faktúra bude splatná po schválení výkazu vykonaných prác a dodávok materiálu OZ a podpísaní preberacieho protokolu.

**7. Zodpovednosť za chyby, záruka**

* 1. Zhotoviteľ zodpovedá za to, že dielo je zhotovené podľa tejto zmluvy.
	2. Zhotoviteľ zodpovedá za závady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
	3. Zhotoviteľ nezodpovedá za závady, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
	4. Záručná doba je 36 mesiacov a začína plynúť odo dňa odovzdania diela objednávateľovi.
	5. Zhotoviteľ sa zaväzuje odstrániť bezplatne oprávnené reklamácie /závady diela/ bez zbytočného odkladu, najneskôr však v lehote do 20 dní od uplatnenia reklamácie.
	6. Výhrady orgánov štátnej správy a organizácii poverených výkonom štátnej správy v projekte pri jeho prerokovaní po dodaní sa posudzujú ako závady prác.

**8. Zmluvné pokuty**

* 1. Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.
	2. Zhotoviteľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. 7.5 zmluvy.
	3. Ak objednávateľ je v omeškaní so splnením peňažného záväzku, alebo jej časti, je povinný zaplatiť zhotoviteľovi úroky z omeškania vo výške 0,05% z nezaplatenej sumy za každý deň meškania.

**9. Záverečné ustanovenia**

* 1. Túto zmluvu je možné meniť len písomnou formou.
	2. Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.
	3. Na predmet tejto zmluvy sa vzťahujú autorské práva zhotoviteľa.
	4. Zmluva je vypracovaná v 2 vyhotoveniach, z ktorých každá strana dostane jedno vyhotovenie.

V Starej Myjave dňa 19.10.2020

Pavol Kováč Mgr. Matej Zahumenský

Objednávateľ Zhotoviteľ